OpenLLM-France/wikimedia huggingface dataset:
# Mil·lenni X aC

El mil·lenni X aC és un període de la prehistòria que comprèn els anys inclosos entre el 10000 aC i el 9001 aC.

## Esdeveniments

* Al voltant del 10000 aC
** Comença l'era Jōmon al Japó.
** Primeres pintures en coves del període mesolític, amb escenes religioses, de caça i de guerres.
** Es domestica la carbassa i s'empra com a recipient per a aigua i aliments.
* 9700 aC: inici de l'estatge faunístic grenlandià.
* Al voltant del 9700 aC
** Al Canadà es torna a crear el llac Agassiz (actualment desaparegut), més gran que la mar Càspia.
* Al voltant del 9600 aC
** Fi del període de glaciació Dryas recent - límit entre el Plistocè i l'Holocè i tradicionalment el límit entre el paleolític i mesolític.
** A la costa de la mar Càspia (Àsia) s'empren coves per a habitació humana.
** A la península Ibèrica, França, Suïssa, Bèlgica i Escòcia es desenvolupa la cultura aziliana (dels palets pintats).
** A França es desenvolupa la cultura magdaleniana i es creen pintures rupestres en coves.
** A Solutré (França) comença la cacera de cavalls salvatges.
** A Egipte apareixen les falçs (sickle blades) i els morters per a cereals; els pobladors cacen, pesquen i recol·lecten emprant eines de pedra.
** A Iraq existeixen tres o més grups lingüístics, inclosos els sumeris i els pobles semítics, que podrien compartir una forma de vida i de política; els pobladors recol·lecten blat salvatge i civada.
** A Pèrsia aprenen a domesticar la cabra.
** Al Sàhara succeeix el període Bubalus, el primer de les pintures d'art rupestre del Sàhara.
* Al voltant del 9500 aC
** A Göblekli Tepe comença la primera fase d'edificació d'un grup de temples que encara sobreviuen i són considerats els més antics del món.
** A Turquia hi ha evidències de collites -no necessàriament cultius- de cereals salvatges.
* 9564 aC
** Suposadament, al bell mig de l'oceà Atlàntic es destrueix i s'enfonsa el continent Atlàntida, segons afirmacions d'Helena Blavatski.
* Al voltant del 9300 aC
** A la vall del riu Jordà es cultiven figues.
* Abans del 9000 aC - primeres estructures de pedra de Jericó.

## Invents, descobriments, introduccions

* Cervesa
* Domesticació del gos
* Extensió de l'agricultura

## Referències

* ↑ Bellwood, Peter. (2004). First Farmers: The Origins of Agricultural Societies. Blackwell Publishers. (ISBN 0-631-20566-7)
* ↑ Gates, Charles. Ancient Cities: The Archaeology of Urban Life in the Ancient Near East and Egypt, Greece and Rome. Taylor & Francis, 2011.
* ↑ Jean-Claude Margueron, Le Proche-Orient et l'Égypte antiques, Hachette Éducation Technique, 2012 (ISBN 978-2-01-140096-3).
# Torre de la Llena

La Torre de la Llena és una edificació medieval de la Pobla de Cérvoles (Garrigues) declarada bé cultural d'interès nacional. És una fortalesa, documentada per primera vegada el 1163.

## Descripció

Se'n desconeix la localització exacta. L'historiador J. Lladonosa donà notícia de diverses edificacions indeterminades, que semblaven haver estat construïdes sobre un establiment romà dels segles III-IV, usant grans carreus de pedra. Aquestes restes estarien situades en uns antics camps abancalats de conreu, al Pla de la Mustela (UTM: 0° 52’ 50’’ / 41º 21’ 04’’ segons la conversió de les coordenades antigues). En aquest indret, però, només existeix una construcció agrícola i no es veu cap indici de restes constructives ni ceràmiques romanes. Altres referències la situen a la Serra de la Llena.

## Referències

* 1 2 «Torre de la Llena». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 24 octubre 2016].
# Religió ravidàssia

La religió ravidàssia (en Panjabi: ਸਿੱਖ ਰਵਿਦਾਸੀਆ)transliterat: Sikh Ravidassia Samprada) té el seu origen en el sant Sri Guru Ravidas Gurdwara, nascut en el segle XV al Panjab (Khalistan), que va aconseguir una gran popularitat per propugnar l'eliminació del sistema de castes, una estructura de tradició social secular en aquell país. Els seus fidels creuen en un únic Déu, i en la reencarnació. La comunitat índia a Catalunya és d'aproximadament 27.000 persones, que estan concentrades sobretot al Barcelonès, però també amb presència a Osona, la Garrotxa, el Gironès i la Selva. Es considera que unes 3.000 persones són seguidores de la religió ravidàssia, una comunitat que avui disposa d'un únic temple a Catalunya, que està situat a Badalona. L'entitat està registrada amb el nom de Sri Guru Ravidas Gurdwara, i és presidida per Bhola Ram Heer.

## Referències

* ↑ «La comunitat de religió ravidàssia s'ha congregat a Barcelona». web. Generalitat de Catalunya. Arxivat de l'original el 3 de març 2016. [Consulta: 6 novembre 2015].
# Junior 3R-197

El Junior 3R-197 fou un microcotxe de tres rodes i 197 cc fabricat per Junior, marca de l'empresa RE.I.NA. de Barcelona, durant els anys 1955 i 1956. Actualment se'n conserva una unitat a Manresa, Bages (data de 1956 i fou matriculat el 1959 a Badajoz, Espanya, amb matrícula BA-11043).

## Característiques tècniques

* Motor:
** Posterior, Hispano Villiers d'un cilindre i dos temps
** Diàmetre x Carrera: 59 x 72 mm
** Cilindrada: 197 cc
** Compressió: 6:1
** Revolucions per minut: 3.300
** Potència efectiva: 5,5 CV
* Transmissió:
** Embragatge: Discs de suro
** Marxes: 3 cap endavant (més endavant, també marxa enrere)
** Palanca de canvis: Per selector
** Relació de velocitats: 1:1; 1,34:1; 2,55:1
* Equipament elèctric:
** Instal·lació elèctrica: 12 volts
** Dinamo: 100 w
** Bateria: 40 amp/h
** Enllumenat: 2 fars anteriors amb llum de creuament i far pilot
** Bugies de grau tèrmic: 80
* Bastidor:
** Rodes: 3 (dues al davant i una al darrere)
** Frens: Tambor per varetes (a les tres rodes, mecànics i de gran diàmetre)
** Superfície total de frenada: 792 cm2
** Suspensió: Amortidors hidràulics
** Pneumàtics: Pirelli 3.50 x 10 (3.00 x 10 els primers)
** Direcció: Cargol sense fi
** Diàmetre de gir: 8 metres
* Carrosseria:
** Ample de via: 100 cm
** Batalla: 165 cm
** Llarg x ample x alt: 250 x 120 x 130 cm
** Altura del terra: 25 cm
** Places: 2
* Prestacions i consums:
** Dipòsit de combustible: 15 litres
** Pes: 250 kg
** Consum: 4 l/100 km
** Velocitat Màxima: 75 km/h

## Referències

* 1 2 3 «Junior (Re.i.na), Barcelona» (en castellà). grupo7.com. [Consulta: 24 març 2013].
* «Junior (1955 - 1956)» (en castellà). autopasion18.com. [Consulta: 24 març 2013].
# La Creu (les Valls d'Aguilar)

La Creu és una muntanya de 1.655 metres que es troba al municipi de les Valls d'Aguilar, a la comarca de l'Alt Urgell.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Virginia's Blue Ridge–TWENTY24

El Virginia's Blue Ridge–TWENTY24 és un equip ciclista femení estatunidenc. Creat al 2005, va aconseguir la categoria UCI Women's Team el 2012. Des del 2020 l'equip està enfocat a la preparació de ciclistes de cara els Jocs Olímpics d'Estiu de 2024

## Classificacions UCI

Aquesta taula mostra la plaça de l'equip a la classificació de la Unió Ciclista Internacional a final de temporada i també la millor ciclista en la classificació individual de cada temporada.
El 2015 l'equip va participar en la Copa del món
A partir del 2015, l'UCI Women's WorldTour va substituir la copa del món

## Composició de l'equip

2012 :
2013 :
2014 :
2015 :
2016 :
2017 :
2018 :
2019 :

## Referències

* ↑ «Newly-named Twenty24 Pro Cycling aim for esports, gravel and Olympics in 2021» (en anglès). cyclingnews, 30-10-2020. [Consulta: 22 gener 2024].
* ↑ Rànquings a la pàgina de l'UCI

## Enllaços externs

* Virginia's Blue Ridge–TWENTY24 - Lloc web oficial
* Plantilles i resultats a cyclebase.nl
* Plantilles i resultats a procyclingstats.com
# Ratpenat de Shantung

El ratpenat de Shantung (Myotis pequinius) és una espècie de ratpenat de la família dels vespertiliònids. És endèmic de la Xina, on viu a les províncies d'Anhui, Pequín, Henan, Jiangsu, Shanxi i Sichuan. El seu hàbitat natural són els boscos, on nia dins de coves. Es desconeix si hi ha cap amenaça significativa per a la supervivència d'aquesta espècie.

## Referències

* ↑ Smith, A. T.; Johnston, C. H.; Jones, G.; Rossiter, S. Myotis pequinius. UICN 2008. Llista Vermella d'espècies amenaçades de la UICN, edició 2008, consultada el 3 setembre 2013.
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Ratpenat de Hanak

El ratpenat de Hanak (Myotis bombinus) és una espècie de ratpenat de la família dels vespertiliònids. Viu a la Xina, el Japó, Corea del Nord i Rússia. El seu hàbitat natural són els boscos, on nia als buits dels troncs, en coves i en cases. Està amenaçat per la desforestació i la pertorbació del seu hàbitat pels humans.

## Referències

* ↑ Tsitsulina, K. Myotis bombinus. UICN 2008. Llista Vermella d'espècies amenaçades de la UICN, edició 2008, consultada el 9 setembre 2013.
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Ratpenat de Herman

El ratpenat de Herman (Myotis hermani) és una espècie de ratpenat de la família dels vespertiliònids. Viu a Indonèsia, Malàisia i Tailàndia. El seu hàbitat natural són els boscos que contenen rierols. Es desconeix si hi ha cap amenaça significativa per a la supervivència d'aquesta espècie, tot i que probablement està afectada per la pèrdua d'hàbitat.

## Referències

* ↑ Francis, C.; Hutson, A. M.; Kingston, T.; Bumrungsri, S. Myotis hermani. UICN 2008. Llista Vermella d'espècies amenaçades de la UICN, edició 2008, consultada el 11 setembre 2013.
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Ratpenat de Chiloé

El ratpenat de Chiloé (Myotis chiloensis) és una espècie de ratpenat de la família dels vespertiliònids. Viu a l'Argentina i Xile. Els seus hàbitats naturals són els boscos patagons, les zones costaneres de Xile i les esquerdes de les roques. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ Barquez, R.; Díaz, M. Myotis chiloensis. UICN 2008. Llista Vermella d'espècies amenaçades de la UICN, edició 2008, consultada el 20 setembre 2013.
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Ratpenat de les illes Salomó

El ratpenat de les illes Salomó (Myotis adversus) és una espècie de ratpenat de la família dels vespertiliònids. Viu a Austràlia, Indonèsia, Malàisia, Papua Nova Guinea, Singapur i Taiwan. El seu hàbitat natural són les planes on hi ha rierols i altres masses d'aigua. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ Hutson, A. M.; Kingston, T.; Francis, C. Myotis adversus. UICN 2008. Llista Vermella d'espècies amenaçades de la UICN, edició 2008, consultada el 14 setembre 2013.
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Ratpenat groc cendrós

El ratpenat groc cendrós (Lasiurus cinereus) és una espècie de ratpenat de la família dels vespertiliònids. Viu a l'Argentina, Bolívia, el Canadà, Xile, Colòmbia, l'Equador, Guatemala, Mèxic, Panamà, el Paraguai, els Estats Units, l'Uruguai i Veneçuela. El seu hàbitat natural són els boscos. Es tracta d'un animal insectívor. Es creu que no hi ha cap amenaça significativa per a la supervivència d'aquesta espècie, tot i que la població mexicana està afectada per la desforestació i la pertorbació del seu hàbitat pels humans.

## Referències

* ↑ González, E.; Barquez, R.; Arroyo-Cabrales, J. Lasiurus castaneus. UICN 2008. Llista Vermella d'espècies amenaçades de la UICN, edició 2008, consultada el 8 desembre 2013.
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Ratpenat orellut de la terra d'Arnhem

El ratpenat orellut de la terra d'Arnhem (Nyctophilus arnhemensis) és una espècie de ratpenat de la família dels vespertiliònids. Viu a Austràlia. El seu hàbitat natural són les selves tropicals, els boscos d'eucaliptus oberts, els manglars, i sobre llacunes d'aigua dolça i ulls d'aigua. No hi ha cap amenaça significativa per a la supervivència d'aquesta espècie.

## Referències

* ↑ McKenzie, N.; Reardon, T.; Parnaby, H. Nyctophilus arnhemensis. UICN 2008. Llista Vermella d'espècies amenaçades de la UICN, edició 2008, consultada el 4 març 2014.
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Ratpenat orellut de Geoffroy

El ratpenat orellut de Geoffroy (Nyctophilus geoffroyi) és una espècie de ratpenat de la família dels vespertiliònids. Viu a Austràlia. El seu hàbitat natural són les zones semiàrides, mallee, arbrat, bosc humit, les zones alpines, boscos tropicals i zones urbanes. No hi ha cap amenaça significativa per a la supervivència d'aquesta espècie.

## Referències

* ↑ Lumsden, L.; Hall, L.; McKenzie, N.; Parnaby, H. Nyctophilus geoffroyi. UICN 2008. Llista Vermella d'espècies amenaçades de la UICN, edició 2008, consultada el 04-03-2014.
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Ratpenat orellut canari

El ratpenat orellut canari (Plecotus teneriffae) és una espècie de ratpenat de la família dels vespertiliònids. És endèmic de les illes Canàries. Es troba principalment en boscos, a una altitud d'entre 100 i 2.300 msnm. S'alimenta majoritàriament d'arnes. Viu en coves, tubs de lava i edificis abandonats. Està amenaçat per la pèrdua d'hàbitat provocada per la desforestació, l'ús de pesticides a prop dels boscos i les reformes d'edificis. Es creu que en queden entre 500 i 2.000 individus. Només se'n coneixen dues colònies reproductives: una a La Palma (a les Cuevas de los Murciélagos) i Tenerife. Es creu que la colònia de La Palma, que és la més gran, s'ha reduït en un 80% al llarg dels últims anys.

## Subespècies

* Plecotus teneriffae gaisleri (Benda, Kiefer, Hanak i Veith, 2004)
* Plecotus teneriffae teneriffae (Barrett-Hamilton, 1907)

## Referències

* ↑ Simmons, Nancy B. «Order Chiroptera». A: Wilson, Don E.; Reeder, DeeAnn (editors). Mammal Species of the World (en anglès). 3a edició. Johns Hopkins University Press, 16 novembre 2005, p. 483. ISBN 978-0-8018-8221-0. OCLC 62265494.
* 1 2 3 4 Aulagnier, S.; Juste, J.; Palmeirim, J.; Alcaldé, J. T. Plecotus teneriffae. UICN 2008. Llista Vermella d'espècies amenaçades de la UICN, edició 2008, consultada el 5 maig 2014.
* ↑ Domingo Trujillo: Plecotus teneriffae Orejudo canario, 2004: pàg. 258-261
* ↑ Catalogue of Life Arxivat 2016-03-09 a Wayback Machine. (anglès)
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Carollia benkeithi

Carollia benkeithi és una espècie de ratpenat de la família dels fil·lostòmids. Viu a Sud-amèrica.

## Descripció
### Dimensions

És un ratpenat de petites dimensions, amb ua llargada del cap i del cos d'entre 52 i 68 mm, la llargada de l'avantbraç d'entre 33,68 i 37,21 mm, la llargada de la cua d'entre 5 i 14 mm, la llargada del peu d'entre 8 i 14 mm i la llargada de les orelles d'entre 11 i 20 mm.

### Aspecte

El pelatge és llarg i lanuginós, amb els avantbraços mancats de pèls. Els pèls són tricolors a tot arreu. Les parts dorsals varien des del color castany fins al marró-grisenc opac, mentre que les parts ventrals són marrons. El musell és allargat i cònic. La fulla nasal està ben desenvolupada i lanceolada, amb la porció inferior soldada al llavi superior mentre que vores laterals són estan ben separades. Al mentó hi ha una grossa berruga envoltada d'altres de més petites disposades en forma de U. Les ales es connecten a la part posterior, al llarg del maluc. La cua és curta, amb aproximadament un terç de la profunditat de l'uropatagi, que manca de pèls. La tíbia és relativament curta. El calcani és curt. El cariotip és 2n=22 FNa=38.

## Biologia
### Alimentació

Es nodreix de fruita.

## Distribució i hàbitat

Aquesta espècie és difosa al Perú oriental, Bolívia nord-oriental i el Brasil occidental.
Viu als boscos tropicals a altituds de fins a 1.000 metres.

## Estat de conservació

Com que aquesta espècie fou descoberta fa poc, el seu estat de conservació encara no ha estat avaluat.

## Referències

* ↑ Solari i Baker, 2006.

## Bibliografia

* Sergio Solari i Robert J. Baker «Mitochondrial DNA Sequence, Karyotypic, and Morphological Variation in the Carollia castanea Species Complex (Chiroptera, Phyllostomidae) with Description of a New Species» (en anglès). Occasional Papers of the Museum of Texas Tech University, 254, 2006. Arxivat de l'original el 2012-02-17 [Consulta: 1r agost 2014].
* Nelio R. dos Reis et al., Morcegos do Brasil, Londrina, 2007. ISBN 978-85-906395-1-0
Espècies vivents de noctilionoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Mormoopidae :
Família Mystacinidae :
Família Noctilionidae :
Família Phyllostomidae (A..O) :
Família Phyllostomidae (P..Z) :
# Lonchophylla concava

Lonchophylla concava és una espècie de ratpenat de la família dels fil·lostòmids. Viu a Colòmbia, Costa Rica, l'Equador i el Panamà, a altituds d'entre 0 i 1.000 msnm. El seu hàbitat natural són els boscos primaris. Es creu que no hi ha cap amenaça significativa per a la supervivència d'aquesta espècie, que tolera els canvis de tipologia del seu entorn.

## Referències

* ↑ Dávalos, L.; Mantilla, H.; Medina, C.; Pineda, J.; Rodriguez, B. Lonchophylla concava. UICN 2008. Llista Vermella d'espècies amenaçades de la UICN, edició 2008, consultada el 6 octubre 2015.
Espècies vivents de noctilionoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Mormoopidae :
Família Mystacinidae :
Família Noctilionidae :
Família Phyllostomidae (A..O) :
Família Phyllostomidae (P..Z) :
# Ratpenat de ventoses de Schliemann

El ratpenat de ventoses de Schliemann (Myzopoda schliemanni) és una espècie de ratpenat de la família dels mizopòdids que viu a l'oest de Madagascar. Aquesta espècie només es reconegué com a espècie a part l'any 2007. M. schliemanni s'ha trobat a només a tres localitats al nord-oest, però probablement viu arreu de la part occidental de l'illa, de clima més sec. La seva distribució està probablement relacionada amb Ravenala madagascariensis, car es troba gairebé sempre a prop d'aquesta planta.
Igual que M. aurita, M. schliemanni té orelles en forma d'embut que comencen a prop de les comissures labials i ventoses grosses a les mans i els peus. M. schliemanni és més petit que M. aurita i se'n diferencia en diverses característiques del pelatge. La forma del crani també és diferent. El pelatge és més llarg i bast i té un altre color. La part superior del cos és de color marró-groc i la part inferior de color gris clar. La llargada total és d'entre 92 i 107 mm, la llargada de la cua d'entre 44 i 47 mm, la llargada dels peus posteriors d'entre 5 i 6 mm, la llargada de l'orella d'entre 30 i 32 mm, la llargada de l'avantbraç d'entre 45 i 49 mm i el pes d'entre 7,8 i 10,3 grams.
Fou anomenat en honor del zoòleg i biòleg alemany Harald Schliemann.

## Referències

* ↑ Jenkins, R. K. B.; Rakotoarivelo, A. R.; Ratrimomanarivo, F. H.; Cardiff, S. G. Myzopoda schliemanni. UICN 2008. Llista Vermella d'espècies amenaçades de la UICN, edició 2008, consultada el 1 novembre 2015.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 363. ISBN 978-0801893049.
# Platyrrhinus fusciventris

Platyrrhinus fusciventris és una espècie de ratpenat de la família dels fil·lostòmids. Igual que els altres ratpenats d'aquest grup, es caracteritza per tenir un uropatagi estret amb pèl a les vores, així com una franja dorsal blanca, dents incisives superiors interiors grosses que convergeixen a les puntes i tres molars a cada maxil·la. Viu al Brasil (Amapá i Pará), l'Equador, la Guaiana Francesa, Guyana, Surinam, Trinitat i Tobago i Veneçuela. És un parent proper de P. incarum i P. angustirostris.

## Referències

* ↑ Velazco, Paúl M.; Gardner, Alfred L.; Patterson, Bruce D «Systematics of the Platyrrhinus helleri species complex (Chiroptera: Phyllostomidae), with descriptions of two new species» (en anglès). Zoological Journal of the Linnean Society, 159, 3, 2010, pàg. 785–812. DOI: 10.1111/j.1096-3642.2009.00610.x. ISSN: 00244082.
Espècies vivents de noctilionoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Mormoopidae :
Família Mystacinidae :
Família Noctilionidae :
Família Phyllostomidae (A..O) :
Família Phyllostomidae (P..Z) :
# Rhinolophus willardi

Rhinolophus willardi és una espècie de ratpenat de la família dels rinolòfids. És endèmic de la República Democràtica del Congo. És un ratpenat de petites dimensions, amb una llargada de cap a gropa de 61–73 mm, els avantbraços de 49,7–51,5 mm, la cua de 22–26 mm, les orelles de 24,2–29 mm i un pes de fins a 16 g. Fou anomenat en honor de l'ornitòleg estatunidenc David Willard.

## Referències

* 1 2 Kerbis Peterhans, J. C.; Fahr, J.; Huhndorf, M. H.; Kaleme, P.; Plumptre, A. J.; Marks, B. D.; Kizungu, R. 2013. «Bats (Chiroptera) from the Albertine Rift, eastern Democratic Republic of Congo, with the description of two new species of the Rhinolophus maclaudi group». Bonn Zoological Bulletin, 62: 186-202
Espècies vivents de rinolofoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Hipposideridae :
Família Megadermatidae :
Família Nycteridae :
Família Rhinolophidae :
Família Rhinonycteridae :